ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กธ ๓/๒๕๔๖เรื่องหลักเกณฑ์ วิธีการและเงื่อนไขในการฝากเงินที่ได้รับจากลูกค้าเพื่อใช้ในการซื้อขายล่วงหน้าของนายหน้าซื้อขายล่วงหน้าหรือตัวแทนซื้อขายล่วงหน้า[๑] อาศัยอำนาจตามความในมาตรา ๔๒ แห่งพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ในประกาศนี้นายหน้าซื้อขายล่วงหน้า หมายความว่าผู้ได้รับอนุญาตจากเลขาธิการให้จัดหาและรับคำสั่งซื้อหรือคำสั่งขายล่วงหน้าจากลูกค้าตัวแทนซื้อขายล่วงหน้า หมายความว่าผู้ได้รับอนุญาตจากเลขาธิการให้เป็นตัวแทนของนายหน้าซื้อขายล่วงหน้าในการจัดหาคำสั่งซื้อหรือคำสั่งขายล่วงหน้าจากลูกค้าบุคคลผู้มีอำนาจจัดการกิจการหมายความว่า กรรมการบริหาร รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกัน ทั้งนี้ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของกิจการเองการซื้อขายล่วงหน้า หมายความว่าการซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ธุรกิจการซื้อขายล่วงหน้า หมายความว่าธุรกิจการซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒เงินประกัน หมายความว่าเงินและทรัพย์สินที่วางไว้เพื่อเป็นหลักประกันการซื้อขายล่วงหน้าบัญชีลูกค้า หมายความว่าเงินที่นายหน้าซื้อขายล่วงหน้าได้รับจากลูกค้าและนำไปฝากไว้กับผู้รับฝากเงินในนามบัญชีนายหน้าซื้อขายล่วงหน้าเพื่อประโยชน์ของลูกค้าผู้รับฝากเงิน หมายความว่าธนาคารพาณิชย์หรือสถาบันการเงินอื่นตามหลักเกณฑ์ที่สำนักงานคณะกรรมการกำกับการซื้อขายสินค้าเกษตรล่วงหน้ากำหนดระเบียบ ข้อบังคับ ประกาศหรือคำสั่งที่เกี่ยวข้องหมายความว่า ระเบียบ ข้อบังคับ ประกาศหรือคำสั่งที่ออกโดยคณะกรรมการกำกับการซื้อขายสินค้าเกษตรล่วงหน้าหรือสำนักงานคณะกรรมการกำกับการซื้อขายสินค้าเกษตรล่วงหน้าหรือคณะกรรมการตลาดสินค้าเกษตรล่วงหน้าแห่งประเทศไทยหรือตลาดสินค้าเกษตรล่วงหน้าแห่งประเทศไทยเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าหมวด๑การดูแลเงินที่ได้รับจากลูกค้า ข้อ ๒ให้ตัวแทนซื้อขายล่วงหน้านำส่งเงินที่ได้รับจากลูกค้าเพื่อใช้ในการซื้อขายล่วงหน้าให้นายหน้าซื้อขายล่วงหน้าที่ให้การค้ำประกันทันทีภายในวันทำการถัดจากวันที่ได้รับเงินจากลูกค้าข้อ ๓ให้นายหน้าซื้อขายล่วงหน้านำเงินที่ได้รับจากลูกค้าเพื่อใช้ในการซื้อขายล่วงหน้าฝากไว้กับผู้รับฝากเงินโดยให้ระบุในบัญชีลูกค้าอย่างชัดเจนว่าเป็นการดำเนินการโดยนายหน้าซื้อขายล่วงหน้าเพื่อประโยชน์ของลูกค้าให้นายหน้าซื้อขายล่วงหน้าแยกเงินของลูกค้าออกจากทรัพย์สินของตนและจัดทำบัญชีของลูกค้าแต่ละรายแยกต่างหากจากกันและแยกออกจากบัญชีทรัพย์สินของนายหน้าซื้อขายล่วงหน้าข้อ ๔นายหน้าซื้อขายล่วงหน้าต้องเก็บรักษาเอกสารการรับรู้โดยผู้รับฝากเงิน(Acknowledgement) ที่ได้รับจากผู้รับฝากเงินโดยระบุว่าเงินในบัญชีดังกล่าวเป็นของลูกค้า ไม่ใช่ของนายหน้าซื้อขายล่วงหน้าข้อ ๕นายหน้าซื้อขายล่วงหน้าจะต้องไม่จ่ายเงินจากบัญชีลูกค้านอกเหนือจากเพื่อวัตถุประสงค์ ดังต่อไปนี้(๑) เพื่อการซื้อขายล่วงหน้าของลูกค้า เช่น(ก) เพื่อใช้ในการวางเงินประกันการปรับฐานะบัญชีเงินประกัน หรือการค้ำประกันในข้อตกลงซื้อขายล่วงหน้า(ข) เพื่อชำระค่าธรรมเนียมนายหน้าซื้อขายล่วงหน้า(ค) เพื่อชำระค่าใช้จ่ายอื่น ๆที่เกี่ยวกับการซื้อขายล่วงหน้าทั้งนี้การจ่ายเงินดังกล่าวต้องเป็นส่วนหนึ่งของการซื้อขายล่วงหน้าของลูกค้า(๒) เพื่อจ่ายตามคำสั่งของลูกค้าเจ้าของบัญชีข้อ ๖ห้ามมิให้นายหน้าซื้อขายล่วงหน้านำเงินที่ได้รับจากลูกค้ารายใดรายหนึ่งไปใช้เพื่อประโยชน์ของลูกค้าอีกรายหนึ่งหรือเพื่อประโยชน์ของบุคคลอื่นหรือของนายหน้าซื้อขายล่วงหน้าเว้นแต่จะได้รับคำสั่งหรือความยินยอมจากลูกค้าเป็นลายลักษณ์อักษรเป็นรายกรณีหมวด๒หน่วยงานและบุคลากรที่เกี่ยวข้องกับการดูแลเงินที่ได้รับจากลูกค้า ข้อ ๗นายหน้าซื้อขายล่วงหน้าต้องจัดให้มีหน่วยงานและบุคลากรที่ปฏิบัติการด้านซื้อขายล่วงหน้า(back office) ที่รับผิดชอบด้านการดูแลเงินที่ได้รับจากลูกค้าให้เป็นอิสระจากหน่วยงานและบุคลากรที่ให้การบริการด้านซื้อขายล่วงหน้า(front office) ที่รับผิดชอบด้านการซื้อขายล่วงหน้าหรือการให้คำแนะนำเกี่ยวกับการซื้อขายล่วงหน้าและต้องจัดให้มีระบบควบคุมภายในที่ดีในการดูแลรักษาเงินที่ได้รับจากลูกค้าโดยระบบดังกล่าวอย่างน้อยต้องแยกบุคลากรที่ทำหน้าที่จัดทำบัญชีและบุคลากรที่ทำหน้าที่รับเงินจากลูกค้าออกจากกันและกำหนดให้การจ่ายโอนเงินที่ได้รับจากลูกค้าทุกครั้งต้องได้รับอนุมัติจากบุคคลผู้มีอำนาจจัดการกิจการของนายหน้าซื้อขายล่วงหน้าซึ่งต้องมิใช่บุคลากรที่ทำหน้าที่จัดทำบัญชีและบุคลากรที่ทำหน้าที่รับเงินจากลูกค้าดังกล่าวข้อ ๘นายหน้าซื้อขายล่วงหน้าต้องกำหนดระเบียบหรือวิธีปฏิบัติในการดูแลเงินที่ได้รับจากลูกค้าให้สอดคล้องกับข้อกำหนดในประกาศนี้โดยให้จัดทำไว้เป็นลายลักษณ์อักษรแสดงถึงขั้นตอนการจัดการและบุคลากรที่มีอำนาจหน้าที่เกี่ยวข้องกับการดูแลเงินที่ได้รับจากลูกค้าทั้งนี้นายหน้าซื้อขายล่วงหน้าต้องดูแลการปฏิบัติงานให้เป็นไปตามระเบียบหรือวิธีปฏิบัติดังกล่าวอย่างเคร่งครัดระเบียบหรือวิธีปฏิบัติตามวรรคหนึ่งอย่างน้อยต้องครอบคลุมถึงเรื่องดังต่อไปนี้(๑) การรับเงินหรือการจ่ายเงินของลูกค้า(๒) การบันทึกรายการเงินของลูกค้า(๓)การจัดเก็บเอกสารและหลักฐานที่เกี่ยวข้องกับเงินของลูกค้าหมวด๓การคำนวณและบันทึกรายการเงินที่ได้รับจากลูกค้า ข้อ ๙นายหน้าซื้อขายล่วงหน้าต้องจัดทำบัญชีแสดงรายการเงินของลูกค้าแต่ละรายโดยต้องมีรายละเอียดของแต่ละรายการที่เกิดขึ้นซึ่งอย่างน้อยต้องแสดงรายละเอียดดังต่อไปนี้(๑) วันที่รับหรือจ่ายเงินของแต่ละรายการ(๒)ชื่อของผู้ที่ทำรายการเกี่ยวกับการรับหรือการจ่ายเงินของลูกค้า(๓) จำนวนเงินในแต่ละรายการ(๔) รายละเอียดของแต่ละรายการ(๕) ชื่อและที่อยู่ของผู้รับฝากเงินข้อ ๑๐นายหน้าซื้อขายล่วงหน้าจะต้องคำนวณรายการเงินของลูกค้าทุกๆ สิ้นวันทำการ ดังต่อไปนี้(๑)จำนวนเงินทั้งหมดของลูกค้าที่นำฝากไว้ในบัญชีลูกค้า(๒)จำนวนเงินทั้งหมดของลูกค้าที่ต้องดำรงไว้ตามระเบียบ ข้อบังคับ ประกาศหรือคำสั่งที่เกี่ยวข้อง(๓) รายการอื่นตามที่สำนักงานกำหนดทั้งนี้นายหน้าซื้อขายล่วงหน้าต้องคำนวณรายการในบัญชีลูกค้าตาม (๑) (๒) และ (๓) ข้างต้นให้เสร็จสมบูรณ์ก่อนเที่ยงวันของวันทำการถัดไปและให้จัดเก็บเอกสารและหลักฐานประกอบรายการดังกล่าวให้ครบถ้วนข้อ ๑๑นายหน้าซื้อขายล่วงหน้าต้องบันทึกรายการในบัญชีลูกค้าให้ถูกต้องครบถ้วนและเป็นปัจจุบันและในกรณีที่เป็นการบันทึกเพื่อแก้ไขรายการนายหน้าซื้อขายล่วงหน้าต้องดำเนินการให้เสร็จสิ้นภายในวันทำการที่พบเหตุแห่งการแก้ไขรายการและต้องบันทึกเหตุผลประกอบการแก้ไขรายการทุกครั้งประกาศณ วันที่ ๑๖ กรกฎาคม พ.ศ. ๒๕๔๖อดิศัยโพธารามิกรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒๔๘/๒ มิถุนายน ๒๕๕๒